laion/Wikipedia-Exotic huggingface dataset:
מארי-לורנס יונגפלייש

מארי-לורנס יונגפלייש (בגרמנית: Marie-Laurence Jungfleisch; נולדה ב-7 באוקטובר 1990) היא אתלטית גרמנייה המתחרה בקפיצה לגובה. יונגפלייש נולדה בצרפת, בת לאם מגרמניה ואב ממרטיניק, היא הבכורה מבין שישה ילדים. בגיל שש עברה לפרייבורג וב-2011 לשטוטגרט. היא זכתה באליפות גרמניה עד גיל 20 בקפיצה לגובה ב-2008 וב-2009, ובאליפות גרמניה עד גיל 23 ב-2011 וב-2012. ב-2011 וב-2012 סיימה שנייה באליפות גרמניה ובשנים 2013–2016 זכתה ארבע פעמים ברציפות באליפות המדינה. באליפות אירופה באתלטיקה 2012 סיימה במקום ה-13 בתוצאה של 1.87 מטר ולא העפילה לגמר. באליפות העולם באתלטיקה 2013 סיימה במקום ה-11 בתוצאה של 1.92 מטר ולא העפילה לגמר. ב-2014 סיימה במקום השמיני באליפות העולם באולם בתוצאה של 1.92 מטר וחמישית באליפות אירופה בשיא אישי של 1.97 מטר. באליפות העולם באתלטיקה 2015 סיימה במקום השישי בשיא אישי של 1.99 מטר. באליפות אירופה שנערכה באמסטרדם ביולי 2016 היא סיימה במקום חמישי בתוצאה של 1.93 מטר. שבוע לאחר מכן, בתחרות שנערכה בגרמניה ב-16 ביולי היא קבעה את שיאה האישי, 2.00 מטר. באולימפיאדת ריו דה ז'ניירו (2016) סיימה שביעית בתוצאה של 1.93 מטר. באליפות העולם באתלטיקה 2017 סיימה במקום הרביעי בתוצאה של 1.95 מטר. באליפות אירופה באתלטיקה 2018 שהתקיימה בברלין זכתה במדליית ארד בתוצאה של 1.96 מטר. באולימפיאדת טוקיו סיימה עשירית בתוצאה של 1.93 מטר. מדיה וקבצים בנושא מארי-לורנס יונגפלייש בוויקישיתוף מארי-לורנס יונגפלייש, ברשת החברתית פייסבוק מארי-לורנס יונגפלייש, באתר הוועד האולימפי הבין-לאומי מארי-לורנס יונגפלייש, באתר olympedia.org מארי-לורנס יונגפלייש, באתר התאחדות האתלטיקה הבין-לאומית מארי-לורנס יונגפלייש, באתר ליגת היהלום מארי-לורנס יונגפלייש, באתר Track and Field (נשים) Eine Hochspringerin, die alle Hindernisse meistert, די ולט, 26 באוגוסט 2015 (בגרמנית)
מרי מרגרט יומס

מרי מרגרט יומס (באנגלית: Mary-Margaret Humes; נולדה ב-4 באפריל 1954 בניו יורק) היא שחקנית אמריקאית המוכרת מתפקידה כגייל לירי בסדרת הנעורים דוסון קריק. בשנת 1973, כשהייתה בת 19, התחרתה בתחרות יופי מקומית בניו יורק ושנתיים לאחר מכן, ב-1975 נבחרה למיס פלורידה, ובטקס מיס ארצות הברית נבחרה לסגנית שלישית. ב-1981 שיחקה בסרט "ההיסטוריה המטורפת של העולם". מרי מרגרט יומס, ברשת החברתית אקס (טוויטר) מרי מרגרט יומס, ברשת החברתית אינסטגרם מרי מרגרט יומס, במסד הנתונים הקולנועיים IMDb (באנגלית) מרי מרגרט יומס, באתר AllMovie (באנגלית) מרי מרגרט יומס, במסד הנתונים הקולנועיים KinoPoisk (ברוסית)
אירוע הירי במינכן (2016)

אירוע הירי במינכן התרחש ב-22 ביולי 2016 במרכז הקניות "אולימפיה" בעיר מינכן שבגרמניה ובסמוך אליו. צעיר איראני-גרמני בן 18, עלי דויד סונבולי, פתח בשעה 17:52 בירי מאקדח גלוק 17 אל עבר הסועדים בסניף מקדונלד'ס שמול קניון אולימפיה, אחר-כך נכנס לקניון, והמשיך במסע הירי. מרבית הקורבנות היו שם. לאחר מכן ברח מהמקום. בשעה 0:34 למחרת הוא נמצא מת לאחר שהתאבד בירייה בראשו. בעקבות אירוע הירי נחסמו הרחובות בקרבת קניון "אולימפיה", תנועת התחבורה הציבורית בעיר נעצרה, ופסטיבל "טולווד" שהתקיים בקרבת מקום הופסק ומבקריו נשלחו לבתיהם. בנוסף, הופסקה תנועת הרכבות לעיר, והמשטרה הורתה לנהגים פרטיים להימנע מלהגיע אליה. ב-23 ביולי 2016, מפכ"ל משטרת בוואריה הוברט אנדרה הודיע שהיורה שביצע את הפיגוע, עלי דויד סונבולי, התגורר במינכן במשך יותר משנתיים, ולא ביצע את הפיגוע בעקבות שנאת זרים או בגלל סיבה פוליטית. "לא היו לו מניעים פוליטיים. הוא סבל מדיכאון והיה בטיפול פסיכיאטרי בשל כך", אמר אנדרה. עוד אמר כי היורה "התעניין מאוד באירועי ירי ורצח המוניים", וכי קיים "קשר ברור" בינו ובין אנדרס ברינג בריוויק, הפעיל הקיצוני שביצע את הטבח ההמוני במחנה הנוער בנורווגיה בדיוק חמש שנים קודם לכן, ב-22 ביולי 2011. מדיה וקבצים בנושא אירוע הירי במינכן בוויקישיתוף אלדד בק, מינכן: צעיר ממוצא איראני רצח תשעה בני-אדם, באתר ynet, 23 ביולי 2016 עופר אדרת, הגרדיאן, רויטרס ו-AP, בן 18 חמוש באקדח ירה למוות בתשעה בני אדם במרכז קניות במינכן, באתר הארץ, 23 ביולי 2016 הירי במינכן: 16 פצועים, 3 במצב אנוש, באתר ynet, 23 ביולי 2016 הירי במינכן: המשטרה פשטה על בית החשוד; שמו פורסם, באתר וואלה, 23 ביולי 2016 What Happened in the Shootings in Munich המשטרה בגרמניה: "היורה ממינכן סבל מדיכאון והתעניין בטבח המוני", באתר וואלה, 23 ביולי 2016
בית קדרות (סדרה, 1985)

בית קדרות (באנגלית: Bleak House) היא סדרת דרמה של ה-BBC ששודרה לראשונה בשנת 1985. הסדרה היא עיבוד של ארתור הופקרפט (אנ') לרומן "בית קדרות" מאת צ'ארלס דיקנס. גרסה זו היא העיבוד השני שנעשה לרומן בהפקת ה-BBC. בסדרה 8 פרקים וכיכבו בה דיאנה ריג בתפקיד ליידי דדלוק ודנהולם אליוט בתפקיד ג'ון ג'ארנדייס. בארצות הברית שודרה הסדרה כחלק משידורי "Masterpiece Theatre". בגרסה זו בולט בחסרונו סיפורם של קדי ג'ליבי ומשפחת טרווידרופ. סוזן ברדן – אסתר סאמרסון פיליפ פרנקס – ריצ'רד קרסטון דנהולם אליוט – ג'ון ג'ארנדייס לוסי הורנק – אדה קלייר ט. פ. מקינה – הרולד סקימפול כריס פיט – ג'ו רובין ביילי – סר לסטר דדלוק דיאנה ריג – ליידי דדלוק סילביה קולרידג' – מיס פלייט גרהם קרודן – לורד צ'אנסלור פיטר ווהן – טאלקינגהורן ברנרד הפטון – קרוק ג'ונתן מור – ויליאם גאפי פרנק וינדזור – גרידלי בריאן דיקון – אלן וודקורט רוברט ארקהרט – לורנס בוית'ורן סם קלי – מר סנגסבי דייב קינג – סרג'נט ג'ורג' פמלה מריק – הורטנז איאן הוג – המפקח באקט צ'ארלי דרייק – סמולוויד דונלד סאמפטר – נמו גבריאל דיי – גברת ראונסוול הנרי ג'ונס – פיל סקווד קולין ג'יבונס – ווהלס קאתי מרפי – משרתת ארתור יולט – רכב אן ריד – גברת בגנט אנתוני רוי – קנג' ג'ורג' סוול – מר ראונסוול גאי סטנדיבן – בגנט סטלה טאנר – גברת צדבנד מלקולם טריס – הכומר צ'דבנד פול וינבלס – ואט ראונסוול ג'ון אוליבר – פליקס פרדיגל בוב גודי – בריסטר סיריל אפלטון – בריסטר שני פיונה ווקר – מיס ברברי "בית קדרות", במסד הנתונים הקולנועיים IMDb (באנגלית) "בית קדרות", במסד הנתונים הקולנועיים KinoPoisk (ברוסית) The Other Bleak House: The BBC 1985 Serial by Mark Wallace
חנה ליבנה

חנה ליבנה (נולדה ב-1950) היא סופרת ישראלית. ליבנה נולדה ביבנאל. בוגרת תואר ראשון בספרות עברית וייעוץ חינוכי מאוניברסיטת תל אביב. כתבה תשעה עשר ספרים לילדים ומבוגרים. ליבנה כותבת שירים וספורים קצרים שהתפרסמו בעיתונים וכתבי עת, היא כתבה גם מספר מחזות. המחזה "ארגון הלא מקובלים" הועלה בתיאטרון הקלאסי, המחזה "תכתבי בגוף זכר" הועלה בפסטיבל אישה בחולון. המופע "עמודו" הועלה בגלריית המדרשה לאומנות, במוזיאון תל אביב, בחנויות הספרים "האחים גרין" ו"הנסיך הקטן" ובספרייה העברית בברלין. המופע ״ערומה ברחובות״ בעקבות הנובלה ״עמודו״ בשתוף עם האומנית לילך ליבנה הועלה בפסטיבל א-ז׳אנר בפסטיבל ״החצר האחורית״ בתיאטרון תמונע באפריל 2018. באותה שנה הועלה ספרה ״ציפור המזל שלי״ כמופע בפסטיבל רותיקה בפולין. ליבנה מנחה סדנאות כתיבה יוצרת לילדים ומבוגרים בשירה ובספורת ונפגשת עם ילדים בבתי ספר וספריות, במסגרת סל תרבות וסופר אורח מטעם משרד החינוך. ליבנה מלמדת גם במרכז יום העשרה למחוננים ומצטיינים. ליבנה נשואה ואם לשלושה ילדים, מתגוררת כיום בהרצליה. הבול הוצאת מסדה זוכה פרס ״זאב״ ילד אמיתי ספרית פועלים (2000) החברה שלי אלין הוצאת כתר (2005) הסודות של אבא הוצאת כתר (2007) ארגון הלא מקובלים, הוצאת כתר, ספר ילדים החוש השישי של אגם, הוצאת "ספרית הפועלים" (2011) מתחת שמיים זרועי כוכבים, הוצאת גוונים (2013) עמודו, פרוזה למבוגרים, הוצאת מרום (2016) ציפור המזל שלי, הוצאת דני ספרים, ספר נער ומבוגרים (2019) פרס זאב לספרות ילדים, על ספרה "הבול" פרס פניה ברגשטיין על ספרה, "המגפיים הורודים" פרס הכתיבה בתחום הציונות, על ספרה "מתחת שמיים זרועי כוכבים" מדיה וקבצים בנושא חנה ליבנה בוויקישיתוף אתר האינטרנט הרשמי של חנה ליבנה רשימת הפרסומים של חנה ליבנה, בקטלוג הספרייה הלאומית חנה ליבנה, ב"לקסיקון הספרות העברית החדשה" חנה ליבנה, באתר המכון לתרגום ספרות עברית (באנגלית) הספרים של חנה ליבנה, באתר "סימניה" חנה ליבנה, במיזם "סופרים קוראים" של המרכז לספריות וספרות בישראל חנה ליבנה לילדים ונער, דרך משרד החינוך ו"סל תרבות שטראוס" חנה ליבנה, דף שער בספרייה הלאומית חנה ליבנה, בלקסיקון הספרות העברית החדשה החוש הששי של אגם. באתר סימנייה ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.
יחסי סומליה–קטר

בין מדינת קטר לבין הרפובליקה הפדרלית של סומליה מתקיימים יחסים דיפלומטיים מאז שנות השבעים המאוחרות. שתי המדינות חברות הליגה הערבית. בין שתי המדינות כוננו יחסים דיפלומטיים רשמיים בשנות ה-70. קטר תמכה ובירכה על תוצאות ועידת הפיוס הלאומית הסומלית שנערכה בג'יבוטי בשנת 2000. קטר ציינה כי "תשמח לעזור לסומליה בכל הקשור למשברים פוליטיים וביטחוניים, ויחד הן ייצאו מהמשבר".[דרוש מקור][מפני ש...] באוקטובר 2017 במהלך הפיגועים במוגדישו, נפגע קשות בניין שגרירות קטר בעיר. קטר תמכה באופן פעיל בבחירתו של מוחמד עבדאללהי מוחמד. בחודש מרץ 2015 ראש הממשלה הסומלי עומאר עבדיראשיד עלי שארמארק הביא למפגש עם ראש הממשלה הקטרי, עבדאללה בן נאצר בן ח'ליפה אאל ת'אני. המפגש התמקד בחיזוק קשרי ההשקעות וקשרי המסחר והממשל בין השתיים. מפגש זה הסתיים בהסכם בתחום האווירונאוטיקה. בין תנאי ההסכם נכללו טיסות של קטר איירווייז לנמל התעופה הבינלאומי עדן עדה. הסכם על הגירת הסומלים לקטר נחתם בשנת 1983. לרפובליקה הפדרלית של סומליה יש משלחת במדינת קטר והיא שגרירות רשמית בעיר דוחה. בראש המשלחת עומד השגריר עומר אדריס. קטר מחזיקה שגרירות במוגדישו גם היא, בראשות השגריר חסן בן חמזה אסד מוחמד. Somalia: Is Qatar planning to fund Farmaajo's re-election bid? "Somalia and Qatar sign Education and Civil Aviation agreements" SOMALIA: Prime Minister Sharmarke meets with Qatar’s Prime Minister in Doha as two nations ink co-operation agreements on Education and Aviation "MOFA"
בית קדרות (פירושונים)

האם התכוונתם ל... בית קדרות – רומן מאת צ'ארלס דיקנס בית קדרות (סרט, 1920) – סרט אילם בריטי בית קדרות (סדרה, 1959) – סדרת טלוויזיה משנת 1959 בית קדרות (סדרה, 1985) – עיבוד לרומן משנת 1985 בכיכובה של דיאנה ריג בית קדרות (סדרה, 2005) – עיבוד לרומן מ-2005 בכיכובה של ג'יליאן אנדרסון
סקאגרק

סקאגרק (בדנית, בנורווגית ובשוודית: Skagerrak) הוא מצר ים, המפריד בין חלקו הצפוני הדני של חצי האי יוטלנד לבין חופו הנורווגי והשוודי של חצי האי הסקנדינבי, ומקשר את הים הצפוני עם הים הבלטי דרך קטגט והמצרים הדניים. רוחבו של המצר נע בין 80 ל-140 קילומטרים; עומקו המרבי מגיע ליותר מ-700 מטרים (בשקע הנורווגי (אנ')) ואורכו – 240 ק"מ. למצר נודעה חשיבות אסטרטגית רבה עבור גרמניה בשתי מלחמות העולם. במאי 1916 ניטש ביציאה מפתחו המערבי הקרב הימי הגדול במלחמת העולם הראשונה – קרב יוטלנד. ואילו בפלישתה לנורווגיה ולדנמרק באפריל 1940, במלחמת העולם השנייה, ביקשה גרמניה הנאצית לשלוט על עורק ימי יחיד לים הבלטי, ולחזק שליטה זו מאוחר יותר על ידי בניית החומה האטלנטית. מדיה וקבצים בנושא סקאגרק בוויקישיתוף סקאגרק, באתר אנציקלופדיה בריטניקה (באנגלית) כמו כן, מוגדר כזרוע של הים הצפוני. המצרים הדניים כוללים את החגורה הגדולה (אנ'), החגורה הקטנה (אנ'), ארסונד ומצר פמארן (אנ'). לפלישה היו מניעים חשובים אחרים, כגון הבטחת אספקה שוטפת של עפרת ברזל לתעשייה הגרמנית בעונת החורף משוודיה דרך נמל נרוויק שבנורווגיה, ואחרים. ערך זה הוא קצרמר בנושא גופי מים ובנושא גאוגרפיה של דנמרק. אתם מוזמנים לתרום לוויקיפדיה ולהרחיב אותו.
שונטה לאו

שונטה לאו (באנגלית: Chaunté Lowe; נולדה ב-12 בינואר 1984) היא אתלטית אמריקאית, שיאנית ארצות הברית בקפיצה לגובה ואלופת העולם באולם (איסטנבול 2012). לאו (במקור הווארד) גדלה בריברסייד שבקליפורניה. בתקופת לימודיה תיכון זכתה פעמיים באליפות ארצות הברית באולם לבתי ספר בקפיצה לגובה. בגיל 20 השתתפה לראשונה במשחקים האוליפיים וסיימה במקום ה-13 באולימפיאדת אתונה (2004). באליפות העולם באתלטיקה 2005 זכתה במדליית כסף בשיא אישי של 2.00 מטר לאחר המנצחת קייסה ברגקוויסט (2.02 מטר). באולימפיאדת בייג'ינג (2008) סיימה במקום השישי בתוצאה של 1.99 מטר, אולם ב-2016 נפסלו שלוש אתלטיות שסיימו לפניה בשל שימוש בסמים, ולאו זכתה בשל תחרות זו במדליית ארד. באליפות העולם באתלטיקה באולם 2010 זכתה במדליית ארד ובאולימפיאדת לונדון (2012) סיימה במקום השישי בתוצאה של 1.97 מטר. באליפות העולם באתלטיקה באולם 2012 זכתה במדליית זהב בתוצאה של 1.98 מטר. את שיאה האישי 2.05 מטר קבעה בתחרות בדה מוין ביוני 2010, תוצאה שהיא שיא אמריקאי ודירגה אותה תשיעית בכל הזמנים בעת השגתה. אולימפיאדת אתונה (2004) - מקום 13, 1.85 מטר אליפות העולם באתלטיקה 2005 - מקום שני, 2.00 מטר אליפות העולם באתלטיקה באולם 2006 - מקום 8, 1.94 מטר אולימפיאדת בייג'ינג (2008) - מקום שלישי, 1.99 מטר אליפות העולם באתלטיקה 2009 - מקום 7, 1.96 מטר אליפות העולם באתלטיקה באולם 2010 - מקום שלישי, 1.98 מטר אליפות העולם באתלטיקה באולם 2012 - מקום ראשון, 1.98 מטר אולימפיאדת לונדון (2012) - מקום 6, 1.97 מטר אולימפיאדת ריו דה ז'ניירו (2016) - מקום רביעי, 1.97 מטר לאו נשואה לקופץ המשולשת מריו לאו ולזוג שתי בנות (נולדו ב-2007 וב-2011). מדיה וקבצים בנושא שונטה לאו בוויקישיתוף שונטה לאו, באתר הוועד האולימפי הבין-לאומי שונטה לאו, באתר olympedia.org שונטה לאו, באתר התאחדות האתלטיקה הבין-לאומית שונטה לאו, באתר ליגת היהלום שונטה לאו, באתר Track and Field (נשים) שונטה לאו, באתר נבחרת ארצות הברית באתלטיקה REBECCA R. RUIZ, Olympics History Rewritten: New Doping Tests Topple the Podium, nytimes.com
עונת 2009/2010 בליגת העל בכדורסל

עונת 2009/2010 בליגת העל בכדורסל הייתה העונה ה-56 של תחרות ארצית בישראל והעונה העשירית של ליגת העל. מתכונת התחרות לא השתנתה מהעונה הקודמת. מספר הקבוצות היה 12. לאחר שני סיבובים שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לפיינל פור. ארבע האחרונות נלחמו בסדרות נגד הירידה. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו ברק נתניה והפועל עפולה. העונה הסדירה החלה ב-25 באוקטובר 2009 הסתיימה ב-25 באפריל 2010. העונה הסתיימה בפיינל פור בניצחון של הפועל גליל גלבוע בפעם השנייה בתולדות המועדון. בהתאם לתוצאות הפלייאוף התחתון עירוני רמת גן ועירוני נהריה ירדו ליגה. הפועל עפולה ויתרה על השתתפותה בעונה הקרובה עקב בעיות תקציביות. במסגרת זו ניצחה הפועל חולון את עירוני נהריה 3:2 והפועל עפולה את עירוני רמת גן 3:2 בסדרות הטוב מ-5. ג'סטין דנטמון מהפועל עפולה היה מלך הסלים עם 19.8 סלים למשחק. אלישי כדיר מהפועל גלבוע/גליל היה מלך הסלים הישראלי עם 14.2 סלים למשחק אלישי כדיר מהפועל גלבוע/גליל נבחר לשחקן העונה. גביע המדינה בכדורסל 2009/2010 גביע ווינר בכדורסל 2009/2010 מידע מאתר מנהלת הליגה
חליבה (פירושונים)

האם התכוונתם ל... חליבה – פעולה שעושה אדם לצורך הפקת חלב מנקבות יונקים אישים: אהרון חליוה – איש צבא ישראלי יצחק חליבה – רב טורקי נחמיה חליבה – כדורגלן ישראלי פנחס חליוה – ד"ר למדעי המדינה ועורך דין ישראלי שיח'ה חליווה – סופרת, משוררת ואשת חינוך בדואית-ישראלית שלמה חליווה – עבריין ישראלי תומר חליבה – כדורגלן ישראלי חליפה
דייזי פואנטז

דייזי פואנטז (בספרדית: Daisy Fuentes; נולדה ב-17 בנובמבר 1966) היא מנחת טלוויזיה ודוגמנית קובנית-אמריקאית. פואנטז נולדה בקובה לאם ספרדייה ולאב קובני ולה אחות אחת. כשהייתה בת שלוש עברה עם משפחתה לספרד ומיד לאחר מכן לניו ג'רזי. היא החלה לדגמן בבית הספר התיכון וכשלמדה בקולג' החלה להגיש את תחזית מזג האוויר בסניף של ערוץ טלמונדו בניו יורק. ב-1988 החלה להנחות תוכנית של מוזיקה ספרדית בערוץ MTV (היא המגישה הלטינית הראשונה בערוץ) ואת תוכנית האופנה "בית הסגנון". היא דגמנה עבור רבלון, שמפו פנטן, אמריקן אקספרס ועוד. הנחתה את טקס פרסי המדיה הלטינית אמריקאית, ואת תחרויות מיס תבל, מיס ארצות הברית ומיס הנוער של ארצות הברית. היא שיחקה תפקידי אורח במספר סדרות טלוויזיה, בין היתר ב"משמר המפרץ". מ-1991 עד 1995 הייתה נשואה לשחקן טימותי אדמס. מדיה וקבצים בנושא דייזי פואנטז בוויקישיתוף אתר האינטרנט הרשמי של דייזי פואנטז דייזי פואנטז, ברשת החברתית אקס (טוויטר) דייזי פואנטז, במסד הנתונים הקולנועיים IMDb (באנגלית) דייזי פואנטז, באתר AllMovie (באנגלית) דייזי פואנטז, במסד הנתונים הקולנועיים KinoPoisk (ברוסית)
דין צ'ארלס צ'פמן

דין צ'ארלס צ'פמן (באנגלית: Dean-Charles Chapman; נולד ב-7 בספטמבר 1997) הוא שחקן אנגלי. צ'פמן נולד וגדל באסקס שבמזרח אנגליה. הוא החל לעסוק במשחק כבר כילד, ובשנת 2005 לוהק לתפקיד משני במחזמר "בילי אליוט" שהוצג בווסט אנד. בשנת 2008 קיבל תפקיד בכיר יותר במחזמר - מייקל, חברו הטוב של גיבור המחזמר, בילי אליוט, ובשנת 2009 החל לגלם את דמותו של בילי אליוט עצמו. הוא גילם תפקיד זה עד 2011. מאז שנת 2007 גילם צ'פמן גם מספר תפקידים קטנים בסדרות טלוויזיה. ב-2012 השתתף בסדרה "The Revolting World of Stanley Brown" וב-2013 במיני סדרה "מלכה לבנה". ב-2014 הצטרף לעונה הרביעית של "משחקי הכס", וגילם את דמותו של טומן ברת'יאון, אחיו הצעיר של המלך ג'ופרי שהיה למלך בעצמו, גם בשתי העונות הבאות. בשנת 2014 ערך צ'פמן את הופעתו הקולנועית הראשונה, בסרט "לפני השינה", לצדם של ניקול קידמן וקולין פירת'. ב-2015 השתתף במיני סדרה נוספת, "Fungus the Bogeyman". בשנת 2017 שיחק בסרט הדרמה הביוגרפי "לנשום" בבימויו של אנדי סירקיס. בשנת 2018 שיחק לצד ליאם ניסן בסרט הפעולה "הנוסע" בבימויו של ז'אומה קולייט-סרה, ובנוסף הצטרף לעונה השלישית של סדרת הטלוויזיה "אדמת הפקר" בתפקיד של קסטור. בשנת 2019 שיחק בסרט "לחלום בגדול", בסרט "המלך" לצד טימותי שאלאמה, ובסרטו המדובר של סם מנדס "1917". בשנת 2022 הופיע בסרט הקומדיה ההיסטורי "קתרין, המכונה ציפור קטנה" שביימה וכתבה לינה דנהאם המבוסס על הרומן באותו שם מאת קארן קושמן (אנ'). מדיה וקבצים בנושא דין צ'ארלס צ'פמן בוויקישיתוף דין צ'ארלס צ'פמן, ברשת החברתית אקס (טוויטר) דין צ'ארלס צ'פמן, במסד הנתונים הקולנועיים IMDb (באנגלית) דין צ'ארלס צ'פמן, באתר AllMovie (באנגלית) דין צ'ארלס צ'פמן, באתר Rotten Tomatoes (באנגלית) דין צ'ארלס צ'פמן, באתר Metacritic (באנגלית) דין צ'ארלס צ'פמן, במסד הנתונים הקולנועיים KinoPoisk (ברוסית)
מרום - עמותה לחינוך ולקידום לקויי למידה

מרום – עמותה לחינוך ולקידום לקויי למידה היא עמותה ישראלית שנוסדה בשנת 2000 על מנת להציע סביבה חינוכית מתאימה לנוער ולצעירים עם לקויות למידה. עמותת "מרום" שוכנת בכפר הירוק ברמת השרון. "מרום" מציעה אלטרנטיבה בעבור תלמידים שלא הצליחו לתפקד כראוי בתוך מסגרות חינוכיות שגרתיות, והם על סף נשירה מבית הספר. זו מכשלה קשה בדרכם של התלמידים, וגם בעבור הקהילה - הפסד פוטנציאלי. לתפיסתה של עמותת "מרום", חובה להעניק לילדים אלה את הסיוע הדרוש על מנת שיוכלו לממש את הפוטנציאל שלהם במלואו ולתרום באופן עצמאי לחברה. מרום חותרת להשפיע על סביבת התמיכה של הילדים - ההורים, מטפלות והגופים הממשלתיים המעורבים בחייהם, כך שילדים ובני משפחותיהם יקבלו את הסיוע המקצועי והיעיל ביותר. העמותה מספקת שירותים בשלושה תחומים עיקריים: מכון אבחון – אבחון וקביעת דרכי טיפול ומעקב מהווים כלים חיוניים ועיקריים בסלילת הדרך לעבר הישגים חינוכיים ומקצועיים יותר בעבור התלמידים. מכון האבחון מומחה במתן מערך אבחון מקיף על ידי אנשי מקצוע מובילים בתחומם. צוות המאבחנים של המכון מורכב מפסיכולוגים חינוכיים מומחים ומאבחנים דידקטיים מנוסים. הניהול המקצועי ניתן על ידי פסיכולוגית חינוכית מומחית בתחום ילדים נוער ומבוגרים. המכון מיועד לאוכלוסייה מגוונת, מילדי גן ועד מבוגרים ומאפשר אבחון ולווי אישי ופרטני להורים ולילד תוך יצירת קשר עם הגורמים המטפלים והמסגרות החינוכיות השונות. מלבד אבחונים (דידקטיים, פסיכודידקטיים ופסיכולוגיים), ניתנים בו השירותים הבאים: ייעוץ פסיכולוגי, הדרכת הורים, טיפול משפחתי, ייעוץ והכוונה למסגרות חינוך מיוחד, והדרכת אסטרטגיות למידה ליחיד/קבוצה. המכון פועל בשיתוף עם אנשי מקצוע בתחומי התמחות שונים במידת הצורך: נוירולוגים, פסיכיאטרים, פסיכולוגים, מורים, קלינאי תקשורת, מרפאים בעיסוק ועוד. תיכון "מרום" – פועל בפיקוח משרד החינוך ומציע תוכנית לימודים בסביבה חינוכית מתאימה במיוחד לצורכיהם של ילדים עם לקויות למידה. בית הספר פועל כדי לפתח את המיומנויות והביטחון העצמי של תלמידיו כדי לגשת ולהצליח בבחינות הבגרות. תיכון מרום הוא לעיתים קרובות ההזדמנות האחרונה בעבור ילדים אלה להצלחה בלימודים אקדמיים ומקצועיים. צעירים – תוכנית המשך לצעירים בני 18–24. צעירים לקויי למידה חווים קשיי הסתגלות חברתיים, וחיים במציאות קיומית מורכבת. לצעירים אלו פוטנציאל תקין אשר קשייהם האובייקטיביים מציבים אותם בסיכון מתמשך משלב גיל הנעורים ועד לבגרותם. צעירים אלו יתקשו למצוא עצמם בשירות הצבאי ולאחר מכן בשוק העבודה, בעולם האקדמיה ובחיים עצמאיים. התוכנית מכשירה את הצעירים ומציידת אותם בכלים שונים באמצעות חינוך פיננסי, הכנה לעולם העבודה, ליווי תיווך ותמיכה בהשלמת בחינות הבגרות ובלימודים אקדמיים. מועדון צעירים – פועל במתחם "מרום" בכפר הירוק מדי מוצ"ש (בין 19:30 ל-21:30). הוא מיועד לגילאי 18–24, הזקוקים להכוונה בתחום החברתי ומעוניינים לקחת חלק בקבוצה קטנה, השמה את הדגש על היחסים האישיים והרגשיים בין חבריה. אתר האינטרנט הרשמי של מרום - עמותה לחינוך ולקידום לקויי למידה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרום - עמותה לחינוך ולקידום לקויי למידה".
ארמון פרימוורי

ארמון פרימוורי (ברומנית: Palatul Primǎverii; מילולית: "ארמון האביב") הוא בית בשכונת פרימוורי בצפון בוקרשט, ששימש כמעונו הרשמי של שליט רומניה ניקולאה צ'אושסקו בתקופת שלטונו (1965-1989). כיום משמש הבית כמוזיאון. הבית נבנה בסמוך לעלייתו של צ'אושסקו לשלטון, ותוכנן על ידי האדריכל ארון גרימברג-סולארי. עיצוב הפנים נעשה על ידי רוברט וול ואגריפה פופסקו. בשנת 1971 הורחב המבנה, ובסופו של דבר כלל שלוש קומות. במפלס הקרקע של הבית שכנו חלל הכניסה, משרדו של ניקולאה צ'אושסקו, יחידת מגורים ומשרדו של בנו הבכור, ולנטין, הסלון וחדר האוכל, ובצמוד להם נבנתה גם בריכת שחייה. הריהוט בכל הקומה היה בסגנון הרנסאנס. בקומה הראשונה של הבית שכנו יחידת המגורים של צ'אושסקו ורעייתו אלנה (בסגנון בארוק), יחידת מגורים נוספת של אלנה צ'אושסקו (בסגנון לואי ה-15), יחידות המגורים של ילדיהם זויה (בסגנון לואי ה-16) וניקו (בסגנון אנגלי), חממה (בסגנון נאו-רנסאנס) ושני חדרי הסבה, האחד כונה "חדר לואי ה-14", משום שכלל רהיטים אופייניים לתקופת לואי ה-14, והשני, בסגנון רוקוקו כונה "חדר הקוקייה", בשל איורי הקוקיות על הטפטים שעיטרו אותו. בקומת המרתף הוקמו מרתף יינות עם ריהוט אקלקטי ואולם קולנוע בסגנון אר דקו. הבית כלל גם שתי חצרות, קדמית ופנימית. בחצרות הסתובבו טווסים, עופות שהיו חביבים על צ'אושסקו, ואיורי טווסים אף מעטרים אלמנטים שונים בבית. גם כיום שוהים בחצר הבית טווסים. מדיה וקבצים בנושא ארמון פרימוורי בוויקישיתוף אתר האינטרנט הרשמי של ארמון פרימוורי (ברומנית) חזית הבית קיר פסיפס בבריכת השחייה, ועליו איור טווס מיטתם של בני הזוג צ'אושסקו חדר האמבטיה מצופה הזהב של בני הזוג צ'אושסקו
עונת 2010/2011 בליגת העל בכדורסל

עונת 2010/2011 בליגת העל בכדורסל הייתה העונה ה-57 של תחרות ארצית בישראל והעונה ה-11 של ליגת העל. מספר הקבוצות היה 10. לאחר שלושה סיבובים שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לפיינל פור. ארבע האחרונות נלחמו בסדרות נגד הירידה. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה מכבי אשדוד. עקב בעיות תקציביות הפועל עפולה ויתרה על השתתפותה. העונה הסדירה החלה ב-18 באוקטובר 2010 הסתיימה ב-21 באפריל 2011. העונה הסתיימה בפיינל פור בניצחון של מכבי תל אביב בפעם ה-49 בתולדות המועדון. בהתאם לתוצאות הפלייאוף התחתון עירוני אשקלון הייתה אמורה לרדת ליגה אך שרדה בעקבות הגדלת הליגה ל-11 קבוצות. במסגרת זו מכבי חיפה ניצחה את עירוני אשקלון 1:3 בסיכום הסדרות. לי ניילון מבני השרון היה מלך הסלים עם 18.2 סלים למשחק. דן גרונפלד מבני השרון היה מלך הסלים הישראלי עם 13.7 סלים למשחק אלישי כדיר מהפועל גלבוע גליל נבחר לשחקן העונה. גביע המדינה בכדורסל 2010/2011 גביע ווינר בכדורסל 2010/2011 מידע מאתר מנהלת הליגה אלישע שוחט, ספר הכדורסל הישראלי, עמודים 514-515
אוון סמית'

אוון סמית' (באנגלית: Owen Smith; נולד ב-2 במאי 1970) הוא פוליטיקאי בריטי חבר מפלגת הלייבור. הוא מייצג בפרלמנט של הממלכה המאוחדת את מחוז פונטפריד' בדרום ויילס. הוא התמודד בבחירות שנערכו ב-21 בספטמבר 2016 על מנהיגות מפלגת הלייבור נגד היו"ר המכהן, ג'רמי קורבין, והפסיד בהן. מדיה וקבצים בנושא אוון סמית' בוויקישיתוף אתר האינטרנט הרשמי של אוון סמית' אוון סמית', ברשת החברתית פייסבוק אוון סמית', ברשת החברתית אקס (טוויטר) Rowena Mason, ‏Owen Smith: who is the man challenging Corbyn as Labour leader?, Guardian, 22 ביולי 2016 ערך זה הוא קצרמר בנושא פוליטיקאים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
עונת 2001 בליגת העל הרוסית בכדורגל

עונת 2001 בליגת העל הרוסית הייתה העונה התשיעית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. העונה נודעה כמתוחה במיוחד והייתה הפעם האחרונה שספרטק מוסקבה (עד עונת 2017) זכתה באליפות. לראשונה ייצגו את העיר מוסקבה מספר שיא של 6 קבוצות. בסיום העונה הוחלט שהחל מהעונה הבאה תנוהל הליגה על ידי ארגון הפרמייר-ליג הרוסי בכדורגל, ארגון שהוקם כדי לערוך רפורמה במבנה הליגה ולנהל אותה בנפרד מההתאחדות לכדורגל. בסוף העונה הודחו צ'רנומורץ נובורוסיסק וקבוצת פאקל מוורונז' ובמקומן שבו לליגה הבכירה אוראלאן אליסטה ושיניק ירוסלבל. העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות. קבוצות הליגה לעונת 2001   צסק"א ספרטק טורפדו לוקומוטיב דינמו טורפדו-זי"ל קריליה סובייטוב פאקל וורונז' רוסטסלמאש אנז'י מחצ'קלה רוטור סאטורן ראמנסקו סוקול סראטוב ספרטק ולד' צ'רנומורץ נובורוסיסק זניט בעונת 2001 של הדיוויזיה הרוסית העליונה נטלו חלק הקבוצות הבאות: מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות